ውድብ ጥዕና ዓለም፡ ብዛዕባ እቶም ንገዛእ ርእሶም በቲ ፈውሲ ዝሕክሙን ካልእ ሳዕቤናት ዝመጽኦምን ሰባት ከም ዝተሻቐለ ገሊጹ። ላዕለዋይ በዓል ስልጣን ሕክምና ኣሜሪካ ነበር፡ ዶክተር ሪክ ብራይት'ውን ሻቕሎቱ ተዛሪቡ እዩ። ኣብ ወርሒ ሚያዝያ ካብ መዝነቱ ዝተኣለየ ዶክተር ብራይት፡ ፕረዚደንት ትራምፕ ብዛዕባ እዞም ኣፋውስ ደጋጊሙ ምዝራቡ፡ ኣቓልቦ ብዙሓት ኣብ ፌደራል ዝርከቡ ተመራመርቲ ዝሰልብ ምዃኑ ገሊጹ። ምንጪ ስእሊ, Getty Images ንሱ ኣብ መንግስቲ ኣሜሪካ፡ ክታበት ንምምዕባል ንዝካየድ ጻዕርታት እዩ ክመርሕ ጸኒሑ። እዞም ኣፋውስ ኣብ ውሱን ኩነታት ጥራይ ኣብ ጥቕሚ ኽውዕሉ ፍቓድ ዝሃበ ትካል ምቁጽጻር መግብን ኣፋውስን ኣሜሪካ'ውን፡ እዞም ኣፋውስ ክህልዎም ብዛዕባ ዝኽእል ኣሉታዊ ሳዕቤናት ኣጠንቂቑ እዩ። እዞም ኣፋውስ፡ ኮቪድ-19 ክፍውሱ ዝኸኣልሉ ጭብጢ ኣሎ'ዶ?
